open-index/open-wikipedia-markdown huggingface dataset:
صلابت شرین

تصغیر|دائیں
صلابتِ شرین (انگریزی: arteriolosclerosis) ذیلی شریانوں کی سختی یا لچک کی کمی ہے جو عموماً بلند فشارِ خون (Hypertension) یا ذیابیطس (Diabetes mellitus) کی وجہ سے ہوتی ہے۔ اس میں شریانوں کی اندرونی دیواریں ایک طرح سے موٹی ہو جاتی ہیں اور خون کی گذرنے کی جگہ تنگ ہو جاتی ہے۔ ایک وجہ تو ہائیلین (Hyaline) کے جمنے کی ہے جو ایک ہلکی گلابی رنگت کا شفاف مرکب ہے جو عموماً پروٹین سے بنتا ہے۔ ایک دوسری قسم کو قلیل اللچک صلابتِ شرین (Hyperplastic arteriolosclerosis) کہتے ہیں۔ اس میں شریانوں کی اندرونی دیواروں کی جلدی خلیات کی موٹائی بڑھ جاتی ہے۔ یہ گردوں میں زیادہ پایا جاتا ہے اور بنیادی وجہ بلند فشارِ خون ہے۔

## مزید دیکھیے
* صلابتِ شریان (Arteriosclerosis ) 
* صلابتِ عصیدہ (atherosclerosis)
* صلابتِ شریان دلک (Arteriosclerosis obliterans )
* صلابتِ مکلس وسطانی (Medial calcific sclerosis)* زمرہ:امراضیات
صلابت عصیدہ

بائیں|تصغیر|250px|ایک نمونہ جس میں شدید صلابتِ عصیدہ دکھائی گئی ہے
صلابتِ عصیدہ (انگریزی: atherosclerosis): شریانوں کی لچک میں کمی کی بیماری ہے جو شریانوں کی اندرونی دیواروں پر چربیاتی مرکب (کولسٹرول وغیرہ) یا مختلف اسپنجی خلیات (foam cells) کے ضائع شدہ حصوں کے اکٹھا ہوجانے اور چپک جانے کی وجہ سے ہوتی ہے۔ اس سے شریانوں کی اندرونی دیواریں بھی ایک ردِ عمل کے طور پر سوج سکتی ہیں۔ آہستہ آہستہ یہ سخت ہو کر شریانوں میں سے خون کے گذرنے کی جگہ کم کر دیتے ہیں جس سے فشارِ خون مزید بلند ہو جاتا ہے۔ خون میں بیکٹیریا یا بعض وائرس بھی چربیاتی مرکبات میں ایک قسم کا خمیر پیدا کرتے ہیں جس سے وہ مرکبات مزید پھول جاتے ہیں۔

## تشخیص

خون میں اگر برے چربیاتی مرکبات جیسے کولیسٹرول یا ٹرائیگلیسیرائیڈ زیادہ رہیں تو اس بیماری کا امکان بڑھ جاتا ہے۔ یہ بیماری شریانی بیماریوں میں سب سے زیادہ پائی جاتی ہے۔ خاموشی سے آہستہ آہستہ قتل کرنے والی یہ بیماری اوائلِ جوانی ہی میں اکثر افراد میں شروع ہو جاتی ہے اور تقریباً ہر قسم کی شریان میں شروع ہو جاتی ہے۔ اس کی تشخیص اس وقت بہت ہی مشکل ہے اور کئی سال بعد بھی جدید طب اسے شناخت نہیں کر سکتی۔ حتیٰ کہ سب سے مشہور اور عمومی تکنیک جس میں مریض کو ورزش کروا کر اس کے دل کی حرکت کو دیکھا جاتا ہے، اس وقت اس بیماری کی تشخیص کے قابل ہوتی ہے جب شریانوں کی 75 فی صد جگہ پہلے ہی تنگ ہو چکی ہو۔
یہ بیماری بیسیوں سال رہتی ہے اور پھر بھی پتہ نہیں چلتا۔ بعض اوقات اس وقت معلوم ہوتا ہے جب اس کے نتیجہ میں خون کے لوتھڑے کسی شریان میں جم کر خون کی گردش کو بند کرتے ہیں یا دل کا دورہ پڑ جاتا ہے۔

## وجوہات اور ملحقہ اثرات

امریکی شماریاتی مواد کے مطابق یہ 65 فی صد امریکی مردوں اور 47 فی صد امریکی خواتین میں پائی جاتی ہے جس سے پتہ چلتا ہے کہ ترقی پزیر ممالک میں یقیناً آبادی کا بیشتر حصہ اس کا شکار ہو تا ہے۔ بعد کے سالوں میں آہستہ آہستہ یہ بیماری زور پکڑتی ہے۔ شریانوں میں خون کا درست طریقہ سے گذرنا مشکل تر ہوتا جاتا ہے۔ بلد فشار خون پیدا ہوتا ہے اور دل کے امراض پیدا ہوتے ہیں۔
بنیادی وجوہات جن سے اس بیماری کا امکان اور شدت بڑھ جاتی ہے، درج ہیں:
* ذیابیطس یا شکر کی برداشت کم ہونا: اگر ذیابیطس نہ بھی ہو تو بعض تحقیقات کے مطابق خون میں شکر کی مقدار عمومی مقدار سے کچھ گھنٹوں (خصوصا رات کے کھانے کے بعد) بعد اپنے عمومی مقررہ وقت میں معمول پر نہ آئے تو بھی یہ مسئلہ پیدا ہوتا ہے۔
* جسم میں وہ پروٹین جو چربیاتی مرکبات کو اٹھاتا ہے اس کا عمومی رویہ نہ ہونا مثلاً برے چربیاتی مرکبات جیسے برے کولیسٹرول کا بڑھا ہوا ہونا
* تمباکو نوشی جس کے کئی سال کے مسلسل شکار ہونے کے بعد اس بیماری کا امکان 200 فی صد بڑھ جاتا ہے
* بلند فشار خون
ایسی وجوہات جو بدلی نہیں جا سکتیں اور جس سے اس بیماری کا امکان بڑھ جاتا ہے درج ہیں:
* زیادہ عمر سے اور مرد ہونے سے اس بیماری کا امکان زیادہ ہوتا ہے
* خاندان کے مختلف لوگوں میں ہو تو جینیاتی وجوہات سے اس کا امکان بڑھ جاتا ہے
* وراثتی مسائل == عاملینِ اختطار ==
ایسے عاملین جن کی موجودگی کی وجہ سے صلابت شریان کی پیدائش یا اس میں اضافے کا امکان بڑھ جاتا ہو ان کو صلابت شریان کے عاملینِ اختطار (risk factors) میں شمار کیا جاتا ہے۔

## سببیات
*  سببیات (etiology)
## متعلقہ مضامین
* صلابتِ شریان (انگریزی:Arteriosclerosis )
* صلابتِ شرین (arteriolosclerosis)
* صلابتِ شریان دلک (Arteriosclerosis obliterans )
* صلابتِ مکلس وسطانی (Medial calcific sclerosis)
## حوالہ جات

زمرہ:امراضیات
زمرہ:کامنز زمرہ جس کا ربط ویکی ڈیٹا پر ہے
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت

زمرہ:امراض قلب
صلابت شریان

250px|بائیں|تصغیر|انسان کا شریانی نظام
250px|بائیں|تصغیر|صلابتِ عصیدہ کی شکار شریان کا مائیکروگراف جس میں قلب کو خون مہیا کرنے والی شریان تنگ ہو چکی ہے
صلابتِ شریان (انگریزی:Arteriosclerosis ) شریانوں کے سخت ہونے کو کہتے ہیں۔ یہ ایک عمومی اصطلاح ہے جو بڑی یا وسطانی شریانوں کے سخت ہونے اور نتیجتاً ان میں لچک کے کم ہونے کے لیے استعمال کی جاتی ہے۔ اسے صلابتِ شرین (arteriolosclerosis) اور صلابتِ عصیدہ (atherosclerosi) کے ساتھ گڈ مڈ نہیں کرنا چاہئیے کیونکہ مؤخر الذکر دونوں میں وجوہات مختلف اور مخصوص ہوتی ہیں یا ان کو آپ اس کی اقسام کہہ سکتے ہیں۔ یاد رہے کہ صلابتِ شریان ایک عمومی اصطلاح ہے۔ شریان کی اس حالت میں جانے کے عمل کو تصلبِ شریان اور متاثرہ شریانوں کو متصلِّب شریان (arteriosclerotic) کہا جاتا ہے۔

## اقسام
جیسا کہ اوپر بتایا گیا کہ صلابتِ شریان ایک عمومی اصطلاح ہے۔ اس کی مختلف وجوہات ہوتی ہیں جن کی بنا پر مختلف قسم کی صلابت شریان پیدا ہوتی ہے۔ تفصیل کے لیے متعلقہ مضامین دیکھے جا سکتے ہیں۔ علم الامراض (pathology) میں صلابت شریان کی کیفیت کو تین بنیادی اور بڑی اقسام میں تقسیم کیا جاتا ہے۔
# صلابتِ عصیدہ (atherosclerosis): شریانوں کی لچک میں کمی جو شریانوں کی اندرونی دیواروں پر چربیاتی مرکب (کولسٹرول وغیرہ) یا مختلف اسپنجی خلیات (foam cells) کے ضائع شدہ حصوں کے اکٹھا ہوجانے اور چپک جانے کی وجہ سے ہوتی ہے۔ آہستہ آہستہ یہ سخت ہو کر شریانوں میں سے خون کے گذرنے کی جگہ کم کر دیتے ہیں جس سے فشارِ خون مزید بلند ہو جاتا ہے
# صلابتِ مکلس وسطانی (Medial calcific sclerosis):عموماً زائد عمر کے افراد میں ایسی صلابت شریانی ہوتی ہے جس میں شریان کی تین پرتی دیوار میں سے وسطانی دیوار (medial ) دیوار متاثر ہو۔ چونکہ اس صلابت میں کیلشیم (calcium) کے سالمات بھی چربیاتی مرکبات کے ساتھ موجود ہوتے ہیں اس لیے اس قسم کی صلابت (sclerosis) کو calcific یعنی مکلس کہا جاتا ہے۔ عموماً تھائرائیڈ غدود یا پھر رحم (uterus) میں دیکھی جاتی ہے۔
# صلابتِ شرین (arteriolosclerosis): ذیلی شریانوں کی سختی یا لچک کی کمی جو عموماً بلند فشارِ خون (Hypertension) کی وجہ سے ہوتی ہے۔
* مندرجہ بالا تین اقسام کے علاوہ بھی صلابت شریان کی اور اقسام ملتی ہیں جن میں صلابتِ شریان دلک (Arteriosclerosis obliterans) قابل ذکر ہے۔ عموماً جسم کے نچلے حصوں میں بڑی اور وسطانی شریانوں میں اندرونی دیواروں پر چربیات سخت ہونے کے بعد رگڑ لگنے یا زخم پیدا ہونے کے مرض کو کہتے ہیں۔ اس میں بعض اوقات شریان مکمل طور پر بند ہو جاتی ہے۔

## حوالہ جات

زمرہ:امراضیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
جھیل چاڈ

تصغیر|جھیل چاڈ
**جھیل چاڈ** (فرانسیسی: Lac Tchad، انگریزی: Lake Chad) افریقا کی ایک بڑی اور اتھلی جھیل ہے۔ اقتصادی طور پر یہ بہت اہمیت کی حامل ہے کیونکہ یہ اپنے گرد واقع چار ممالک – چاڈ، کیمرون، نائجر اور نائجیریا – میں رہنے والے 2 کروڑ افراد کے لیے پانی کا ذریعہ ہے۔ دریائے چری اس کے لیے پانی کا اہم ترین ذریعہ ہے جو جھیل کا 90 فیصد پانی فراہم کرتا ہے۔ کیونکہ یہ بہت اتھلی یعنی کم گہری ہے- زیادہ سے زیادہ گہرائی محض 7 میٹر – اس لیے اوسط گہرائی میں معمولی تبدیلیوں کے حوالے سے یہ علاقہ بہت حساس ہے اور موسمی لحاظ اس کے حجم میں تبدیلیاں واقع ہوتی رہتی ہیں۔

1823ء میں جب یورپیوں نے پہلی مرتبہ اس جھیل کا معائنہ کیا تو یہ اس وقت دنیا کی بڑی جھیلوں میں سے ایک تھی لیکن بعد ازاں اس کے حجم میں بڑے پیمانے پر کمی واقع ہوئی۔ موسمیاتی تبدیلی اور جھیل کے پانی کی بڑھتی ہوئی طلب گذشتہ 40 سالوں میں اس کے سکڑنے کی اہم وجوہات ہیں۔

1960ء کی دہائی میں جھیل کا کل رقبہ 26 ہزار مربع کلومیٹر سے زیادہ تھا، اس طرح یہ براعظم افریقہ کی چوتھی سب سے بڑی جھیل تھی۔ 2000ء تک اس کا رقبہ گھٹ کر 1500 مربع کلومیٹر رہ گیا۔ اس کی اہم وجوہات بارشوں میں کمی اور نہری پانی کے طور پر جھیل اور اس میں گرنے والے دریاؤں کے پانی کا بڑھتا ہوا استعمال ہیں۔ خدشہ ہے کہ جھیل مزید سکڑتی جائے گی اور 21 ویں صدی میں مکمل طور پر ختم ہو جائے گی۔ جھیل 1908ء اور 1984ء میں تقریباً خشک ہو چکی تھی جب اس کی اوسط گہرائی محض 1.5 میٹر رہ گئی تھی۔

جھیل کا کل سطحی حجم 1540 مربع کلومیٹر ہے اور اوسط گہرائی 4.11 میٹر ہے۔


زمرہ:جغرافیہ وسطی افریقا
زمرہ:جھیلیں
زمرہ:چاڈ کی جھیلیں
زمرہ:سکڑی ہوئی جھیلیں
زمرہ:سہ نقطی سرحد
زمرہ:کیمرون کی جھیلیں
زمرہ:نائجر کی جھیلیں
زمرہ:نائجیریا کی جھیلیں
زمرہ:چاڈ-نائجر سرحد
زمرہ:چاڈ-نائجیریا سرحد
زمرہ:کیمرون-چاڈ سرحد
زمرہ:کیمرون-نائجیریا سرحد
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
صلابت مکلس وسطانی

بائیں|تصغیر|250px|صلابت مکلس وسطانی کی شکار شریان کی اندر سے مائیکروگرافی۔ بنفشی رنگت کیلشئیم اور دیگر جمنے والے ذرات کو دکھا رہا ہے
صلابتِ مکلس وسطانی (انگریزی: Medial calcific sclerosis):عموماً زائد عمر کے افراد میں ایسی صلابت شریانی ہوتی ہے جس میں شریان کی تین پرتی دیوار میں سے وسطانی دیوار (medial ) دیوار متاثر ہو۔ چونکہ اس صلابت میں کیلشیم (calcium) کے سالمات بھی چربیاتی مرکبات کے ساتھ موجود ہوتے ہیں (اور نتیجتاً شریان سخت ہو جاتی ہے) اس لیے اس قسم کی صلابت (sclerosis) کو calcific یعنی مکلس کہا جاتا ہے۔ عموماً تھائرائیڈ غدود یا پھر رحم (uterus) میں دیکھی جاتی ہے۔

یہ صلابتِ عصیدہ (atherosclerosis) سے مختلف اور غیر متعلق ہوتی ہے اور 50 سال سے زائد عمر افراد میں اور ذیابیطس کے شکار افراد میں پائے جانے کا امکان زیادہ ہوتا ہے اورشریانیں اپنی لچک کھوتی جاتی ہیں اور سخت ہو جاتی ہیں۔

## ملحقہ اثرات
اس کے ملحقہ اثرات (Associated conditions) صلابت کی باقی قسموں سے کم سمجھے جاتے ہیں لیکن یہ پھر بھی کئی طبی مسائل پیدا کرتا ہے مثلاً دل کے امراض۔ ذیابیطس کے شکار افراد میں پیروں کی انگلیاں کاٹے جانے کی وجہ یہی ہوتی ہے۔ اس کے شکار افراد میں ہڈیوں کی بھربھرا جانے کی بیماری کے امکان بڑھ جاتے ہیں، ہڈیوں کی کمیت کم ہو جاتی ہے اور ٹوٹنے کے امکان بڑھ جاتے ہیں۔

## متعلقہ مضامین
* صلابتِ شریان (انگریزی:Arteriosclerosis )
* صلابتِ شرین (arteriolosclerosis)
* صلابتِ عصیدہ (atherosclerosis)
* صلابتِ شریان دلک (Arteriosclerosis obliterans )*

زمرہ:امراضیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:طبی اصطلاحات
زمرہ:علم گروہ
زمرہ:عروقیات
الیاس بلور

***الیاس بلور،*** ایک تاجر، صنعت کار، سیاست دان، رکن سینٹ اور پشاور کے مشہور سیاسی بلور خاندان سے تعلق تھا۔ وہ 9 جنوری 1940ء کو پشاور میں پیدا ہوئے۔ ابتدائی تعلیم پشاور میں پائی۔ جامعہ کراچی سے گریجویشن کیا۔ عملی سیاست کا آغاز نیشنل پارٹی کی رکنیت سے کیا۔ وہ نیشنل پارٹی کے صوبائی اور مرکزی جنرل باڈی کے رکن رہے۔ سیاست سے زیادہ ان کی توجہ تجارت اور صنعت کے شعبوں پر مرکوز رہی ہے۔ وہ کافی عرصے تک کامرس اور انڈسٹری کے مختلف چیمبروں کے اعلی منتخب عہدوں پر کام کرتے رہے۔ وہ راولپنڈی چیمبر آف کامرس کے صدر، فیڈریشن آف پاکستان چیبمرز آف کامرس اینڈ انڈسٹری کی مجلس عاملہ کے رکن اور سرحد چیمبر آف کامرس اینڈ انڈسٹری پشاور کے صدر رہے ہیں۔ وہ قومی اسمبلی کے رکن بھی رہے ہیں۔ بلور مارچ 1994ء میں چھ سال کے لیے سینٹ کے رکن منتخب ہوئے تھے۔

## سیاسی کیرئیر
بلور 2012ء کے پاکستانی سینیٹ کے انتخابات میں عوامی نیشنل پارٹی کے امیدوار کے طور پر سینیٹ آف پاکستان کے لیے منتخب ہوئے تھے۔

## کاروباری کیرئیر
بلور نے فلور اینڈ جنرل ملز (پرائیویٹ) لمیٹڈ کے منیجنگ ڈائریکٹر کے طور پر خدمات انجام دیں۔

## وفات
بلور کا انتقال 16 نومبر 2024ء کو 84 سال کی عمر میں ہوا۔

زمرہ:اکیسویں صدی کے پاکستانی سیاست دان
زمرہ:پاکستانی سیاست دان
زمرہ:پشتون شخصیات
زمرہ:عوامی نیشنل پارٹی کے سیاست دان
زمرہ:مجلس ایوان بالا پاکستان کے ارکان
زمرہ:پاکستانی سینیٹر (14واں پارلیمنٹ)
زمرہ:1940ء کی پیدائشیں
زمرہ:ایڈورڈز کالج، پیشاور کے فضلا
زمرہ:جامعہ کراچی کے فضلا
زمرہ:2024ء کی وفیات
زمرہ:15 نومبر کی وفیات
زمرہ:پشتون سیاستدان
امیر عبداللہ خان روکڑی

سیاست دان۔ 10 جون 1916ء کو قصبہ روکڑی ضلع میانوالی میں پیدا ہوئے۔ والد محمد حیات خان کو انگریزوں نے خان بہادر کا خطاب عطا کیا تھا۔ 1937ء میں لاہور میں داخلہ لیا۔ اس وقت مسلم اسٹوڈنٹس فیڈریشن کی بنیاد رکھی جا چکی تھی۔ کالج کے دیگر طلبہ کے ہمراہ قومی سرگرمیوں میں حصہ لیتے رہے۔ ایف اے کا امتحان پاس کرنے کے بعد واپس میانوالی چلے گئے۔ اب باقاعدہ مسلم لیگ میں شمولیت اختیار کی۔ دوسری جنگ عظیم کے دوران میں آپ کو ضلع میانوانی کا ریکروٹنگ افسر مقرر کیا گیا۔ جس کے صلے میں خان صاحب کا خطاب ملا۔ 1946ء میں قائداعظم کی اپیل پر دوسرے مسلم لیگی رہنماؤں کی طرح انھوں نے بھی سرکاری خطاب واپس کر دیا۔ 1946ء کے انتخابات میں پنجاب اسمبلی کے رکن منتخب ہوئے۔ پھر 1955ء میں ون یونٹ کے قیام کے بعد مغربی پاکستان اسمبلی کے رکن بھی منتخب ہوئے۔ 1970ء میں کنونشن مسلم لیگ ایوب خان کے ٹکٹ پر اور 1977ء کے انتخابات میں آزاد امیدوار کی حیثیت سے مگر پیپلز پارٹی کی حمایت سے مولانا عبدالستار نیازی کو شکست دے کر صوبائی اسمبلی کے رکن منتخب ہوئے۔ ان انتخابات کے بعد جب پاکستان قومی اتحاد نے دھاندلیوں کے خلاف مہم چلائی تو اس سے یک جہتی کے اظہار کے لیے پیپلز پارٹی کے جن ارکان اسمبلی نے اسمبلی کی رکنیت سے استعفے دیے تھے ان میں عبد اللہ روکڑی بھی شامل تھے۔ 1985ء اور دوبارہ 1991ء میں سینٹ کے رکن منتخب ہوئے۔ 2001 میں انتقال ہوا۔ روکڑی خاندان کو ٹرانسپورٹ نائکوں کے لقب سے یاد کیا جاتا ہے۔ ان کی نیو خان ٹرانسپورٹ کمپنی اور نیو خان روڈ رنرز پاکستان کی صف اول کی ٹرانسپورٹ کمپنی شمار کی جاتی ہے۔

زمرہ:1916ء کی پیدائشیں
زمرہ:2001ء کی وفیات
زمرہ:پاکستانی سیاست دان
زمرہ:پشتون شخصیات
زمرہ:روکھڑی خاندان
زمرہ:ضلع میانوالی کی شخصیات
زمرہ:کارکنان تحریک پاکستان
زمرہ:پنجاب صوبائی اسمبلی کے ارکان
زمرہ:آل انڈیا مسلم لیگ کے اراکین
زمرہ:مجلس ایوان بالا پاکستان کے ارکان
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشتون سیاستدان
زمرہ:صوبہ پنجاب (برطانوی ہند) کی شخصیات
پاکستان میں فوجی بغاوت 1999ء

12 اکتوبر 1999ء کو پاکستان کی فوج کے جنرل پرویز مشرف نے فوجی آئین کو توڑتے ہوئے منتخب وزیر اعظم نواز شریف کی حکومت کا تختہ الٹ دیا اور اس کے بعد ایمرجنسی نافذ کر دی۔ نواز شریف کو پھانسی پر لٹکانے کی کوشش کی، تاہم سعودی حکومت کی مداخلت کی وجہ سے نواز شریف کو جلاوطن کر کے سعودی عرب بھیج دیا گیا۔ یہ جنرل پاکستان میں 10 سال تک اقتدار میں رہے اور پاکستان کو امن اور ترقی کی راہ سے ہٹانے میں اہم کردار ادا کیا۔ 

## مزید دیکھیے
فوجی تاخت، 3 نومبر 2007ء

زمرہ:1990ء کی دہائی میں فوجی تاخت اور فوجی بغاوت کی کوششیں
زمرہ:1999ء کے تنازعات
زمرہ:اسلام آباد میں بیسویں صدی
زمرہ:اکتوبر 1999ء کی سرگرمیاں
زمرہ:بغاوتیں
زمرہ:پاکستان کی عسکری تاریخ
زمرہ:پاکستان کی قانونی تاریخ
زمرہ:پاکستان میں 1999ء
زمرہ:پاکستان میں سیاسی استبداد
زمرہ:پرویز مشرف
زمرہ:تاریخ پاکستان ذرائع ابلاغ
زمرہ:سیاسی ہندسیات بلحاظ فوجی انقلاب
زمرہ:عسکری آمریت
زمرہ:نواز شریف
زمرہ:پاکستان میں فوجی بغاوتیں
ملا

ملا ایک اصطلاح ہے جو پہلے زمانے میں بہت پڑھے لکھے مسلمان علما کے لیے استعمال ہوتی تھی۔ اس زمانے میں کئی لوگوں نے اس کو بدنام کرنے کی کوشش کی ہے لیکن اب افغانستان میں طالبان کی حکومت قائم ہونے سے دوبارہ اس لقب کو عزت ملی ہے ۔
مُلّا افغان معاشرے کا ایک لازمی جز ہے جس کے بغیر افغان کامل نہیں ہیں.. مشہور شاعر علامہ اقبال نے کہا کہ:
افغانیوں کے غیرتِ دیں کا ہے یہ علاج 
مُلّا کو ان کے کوہ دامن سے نکال دو 
پاکستان، افغانستان اور ایران میں اس لفظ کا استعمال بہت عام ہے۔

زمرہ:اسلامی اصطلاحات
زمرہ:بنگلہ دیش میں القاب
زمرہ:شریعت
زمرہ:شریعت اسلامی میں عربی الفاظ اور جملے
زمرہ:مذہبی اصطلاحات
زمرہ:مذہبی قائدین کے کردار

## مشاہیر
* ملا علی قاری
* ملا جامی
* ملا عمر
* ملا داد اللہ
* ملا جلال
* ملا حسن
* ملا ھارونی تاروجبوی
زمرہ:بھارت میں اسلام
زمرہ:شیعہ
زمرہ:اسلامی مذہبی رہنما
زمرہ:اسلامی القاب
زمرہ:شیعیت
زمرہ:اسلامی الٰہیات
غلام

[بائیں|250px|تصغیر|امریکا کی تعمیر میں غلاموں کو استعمال کیا جا رہا ہے۔ [ورجینیا کے باغات میں غلام کام کر رہے ہیں۔]]
**غلام** اس کو کہتے ہیں کہ جسے کسی اور انسان کی ملکیت میں لیا جائے۔ اس کا رواج قدیم زمانے سے ہے۔ امریکہ کی ترقی میں ان غلاموں کا بہت ہاتھ ہے جن کو گوروں نے افریقا سے اغوا کر کے امریکا پہنچایا تھا۔
تمام قدیم اقوام میں غلاموں کا رواج تھا۔ قدیم یونان و روم میں عورتیں غلاموں کے ساتھ مباشرت تک کرتی تھیں۔ فراعین مصر نے بھی غلاموں کے ذریعے اہرام کو تعمیر کیا۔ اسلام نے غلاموں کی آزادی کا بہت ثواب رکھا چنانچہ غلامی تقریبًا ختم ہی ہو گئی۔

آج کل غلام کی اصطلاح وسیع معنی میں استعمال ہوتی ہے مثلاً کوئی ملک کسی دوسرے ملک کے زیرِ اثر ہو تو کہا جاتا ہے کہ وہ اس کا غلام ہے۔ اس کے علاوہ لوگ جذبات کے غلام ہوتے ہیں۔ عاشق معنوی اعتبار سے معشوق کا غلام ہوتا ہے

## مزید دیکھیے
* غلامی
* غلامی کی اقسام
* غلام بنانے کے طریقے
## حوالہ جات

زمرہ:خاندانی نام
زمرہ:ذاتی نام
زمرہ:عربی زبان میں خاندانی نام
زمرہ:عربی مذکر اسماء
زمرہ:جملہ فہرست نما اشاریے
عبد اللہ عبد اللہ

framepx|تصغیر|بائیں|ڈاکٹر عبد اللہ عبد اللہ
**عبد اللہ عبد اللہ** افغانستان کے پہلے چیف ایگزیکٹیو، سابق افغان وزیر خارجہ، صدارتی امیدوار صدارتی الیکشن 2009ء اور 2014ء تھے

وہ 1960ء کو کابل میں پیدا ہوئے۔ نسلاً تاجک ہیں مگر ان کی والدہ نے پهلی شوہر کے وفات کے بعد ایک قندهاری نورزئی سے دوسرا نکاح کیا۔ انھوں نے زندگی کا ایک بڑا حصہ شمالی افغانستان کی وادی پجنشیر میں گزارا۔ انھوں نے ابتدائی اور اعلٰی تعلیم کابل سے ہی حاصل کی۔ وہ پیشے کے لحاظ سے ماہر چشم ہیں۔ وہ انیس سو پچاسی میں پاکستان آئے جہاں پر انھوں نے پشاور کے سید جمال الدین افغان ہسپتال میں ایک سال تک خدمات سر انجام دیں۔ اگلے سال وہ واپس افغانستان چلے گئے اور وادی پنجشیر میں احمد شاہ مسعود نے انھیں ایک عہدہ دیا۔ 1996ء میں کابل میں برہان الدین ربانی کی حکومت میں وزارت دفاع کے ترجمان جبکہ طالبان کے ہاتھوں ان کی حکومت کی معزولی کے بعد وزیر خارجہ کے طور پر کام کرتے رہے۔ دو ہزار ایک کے بعد افغانستان میں قائم ہونے والی عبوری حکومت میں حامد کرزئی کی کابینہ کے وزیر خارجہ رہے۔ انھیں فارسی، پشتو اور انگریزی زبانوں پر مکمل عبور حاصل ہے۔ 2009ء میں ہونے والے انتخابات میں وہ صدر حامد کرزئی کے سب مضبوط حریف کے طور پر سامنے آئے۔ اور انتخابات میں دوسری پوزیشن پر رہے۔

## حوالہ جات

زمرہ:1960ء کی پیدائشیں
زمرہ:افغان تاجک شخصیات
زمرہ:افغان سفارتکار
زمرہ:افغان سیاستدان
زمرہ:افغان شخصیات
زمرہ:افغان مسلم
زمرہ:افغانستان کے سربراہان ریاست
زمرہ:افغانستان کے وزرائے خارجہ
زمرہ:افغانستان میں 2010ء کی دہائی
زمرہ:اکیسویں صدی کے افغان سیاست دان
زمرہ:بقید حیات شخصیات
زمرہ:پاکستان میں افغان تارکین وطن
زمرہ:پشتون شخصیات
زمرہ:کابل کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
محمد صدیق الماس رقم

**حافظ محمد صدیق الماس رقم** (پیدائش:15 اگست، 1907ء - وفات:30 مارچ، 1972ء) پاکستان سے تعلق رکھنے والے مشہور معروف خطاط اور خوش نویس تھے۔

## حالات زندگی و فن
محمد صدیق الماس رقم 15 اگست، 1907ء کو موضع جامکے چیمہ ضلع سیالکوٹ، برطانوی ہندوستان میں پیدا ہوئے۔ ڈی سی ہائی اسکول ڈسکہ میں تعلیم پائی۔ کتابت کا فن اپنے ماموں حکیم محمد عالم گھڑیالوی سے سیکھا۔ بیس سال کی عمر میں اچھے خوش نویس ہو گئے کتابت سیکھ کر لاہور آ گئے۔ چونکہ پہلوانی کے فن کا بھی شوق تھا اس لیے خطاطی کے ساتھ ساتھ لاہور کے اکھاڑوں میں کشتی کے مقابلے بھی کرتے رہے۔1934ء میں علامہ اقبال کی کتاب زبور عجم کی کتابت کی۔ یہیں سے ان کی شہرت کا آغاز ہوا۔ مولانا ظفر علی خان نے ان کو *خطاط العصر* کا خطاب دیا۔ 1946ء میں آل انڈیا خوشنویس یونین کے صدر منتخب ہوئے۔ قیامِ پاکستان کے بعد نئے قائم شدہ کراچی بورڈ آف ایجوکیشن کے لیے نصابی کتابیں جو سلور برڈٹ کمپنی نیویارک کے اشتراک سے طبع ہوئی تھیں ان کی کتاب الماس رقم کے زیر نگرانی ہوئی۔ نیز مینار پاکستان لاہور میں نصب شدہ 19 تختیوں میں سے ایک جو پتھر کی سل پر قرارداد پاکستان سے متعلق ہے اس کی خطاطی بھی آپ کے قلم کا شاہکار ہے۔ یہ تختی چونکہ قرارداد لاہور اور قرارداد دہلی پر مشتمل ہے اور محدود جگہ عبارت کی بانٹ انتہائی مشکل تھی اس لیے انھوں نے تین مرتبہ اس کو لکھا اور تین مرتبہ منسوخ کیا تب جاکر اس نے فن پارے کی صورت اختیار کی۔ حافظ محمد صدیق الماس رقم کو زبورعجم کے علاوہ جن مشہور کتابوں کی خطاطی کا اعزاز حاصل ہوا ان میں علامہ عنایت اللہ مشرقی تذکرہ اور حفیظ جالندھری کا شاہنامہ اسلام شامل تھے۔ الماس رقم نے اپنے پیچھے لاتعداد شاگرد چھوڑے۔ جن میں محمد صدیق بھٹی قابل ذکر ہیں۔

## وفات
محمد صدیق الماس رقم 30 مارچ، 1972ء کو لاہور، پاکستان میں انتقال کر گئے۔ لاہور میں حضرت طاہر بندگی کے مزار کے احاطے میں آسودۂ خاک ہیں۔

## حوالہ جات

زمرہ:1907ء کی پیدائشیں
زمرہ:1972ء کی وفیات
زمرہ:پاکستانی خطاط
زمرہ:پاکستانی مسلم شخصیات
زمرہ:ضلع سیالکوٹ کی شخصیات
الٰہی بخش سومرو

**الٰہی بخش سومرو** (15 مئی 1926ء - 25 جنوری 2024ء)، شکارپور، سندھ سے تعلق رکھنے والے پاکستانی سیاست دان اور قانون ساز تھے۔ وہ پاکستان کی قومی اسمبلی کے 16ویں سپیکر تھے۔ ان کا تعلق سندھ کے ایک بااثر سیاسی خاندان سے تھا۔ وہ مولا بخش سومرو کے فرزند اور احمد میاں سومرو کے بھائی تھے اور پیشے کے اعتبار سے انجینئر تھے۔

## سیاسی کیریئر
وہ کئی وفاقی وزارتوں پر فائز رہے ہیں، جن میں وزارت صنعت و پیداوار، وزارت ہاؤسنگ اینڈ ورکس، وزارت دفاعی پیداوار، وزارت آئی ٹی، وزارت سائنس و ٹیکنالوجی، وزارت اطلاعات و نشریات، وزارت پانی و بجلی شامل ہیں۔ وہ ان چند سیاست دانوں میں سے ایک ہیں جو اسلامی جمہوریہ پاکستان کے صدور اور وزرائے اعظم کے بہت قریب رہے ہیں۔ وہ ذوالفقار علی بھٹو کے قریبی اور بچپن کے دوست رہے ہیں، وزیر اعظم کے عہدے کے لیے ضیاء الحق کے پسندیدہ، غلام مصطفی جتوئی کی کابینہ میں پہلے وزیر مقرر کیے گئے تھے، بے نظیر بھٹو انھیں "انکل" کہا کرتی تھیں۔ نواز شریف اور غلام اسحاق خان کے انتہائی قریبی ساتھی رہے۔ وہ 1980ء کی دہائی میں بھی متعدد بار وزارت عظمیٰ کے لیے مضبوط امیدوار تھے۔ جنرل ضیا الحق کے دور میں حکومت میں پہلی مرتبہ وفاقی وزیر بنے۔ 1985ء میں بلا مقابلہ قومی اسمبلی کے رکن منتخب ہوئے۔ 29 مئی 1988ء کو جنرل ضیا الحق نے جب محمد خان جونیجو کی وزارت کو برطرف کیا اور نگران کابینہ تشکیل دی تو اس میں بھی وزیراطلاعات و نشریات مقرر ہوئے۔ 1990 ء اور پھر 1997ء کے تمام انتخابات میں مسلم لیگ کے ٹکٹ پر قومی اسمبلی کے رکن منتخب ہوئے۔ پرویز مشرف کے دور میں پاکستان مسلم لیگ ق میں شامل ہونے اور مشرف کی چھتری تلے ہونے والے انتخابات میں بھی کامیاب ہوئے اور قومی اسمبلی کے اسپیکر بنے۔ مگر 2007ء میں ہونے والے الیکشن میں اپنی نشست پر کامیابی حاصل کرنے میں ناکام رہے۔
## سرکاری ملازمت
سومرو کراچی ڈیولپمنٹ اتھارٹی کے ڈائریکٹر جنرل، سائٹ کے منیجنگ ڈائریکٹر، غلام اسحاق خان انسٹی ٹیوٹ آف انجینئرنگ سائنسز اینڈ ٹیکنالوجی کے ریکٹر، این ای ڈی یونیورسٹی آف انجینئرنگ اینڈ ٹیکنالوجی اور جناح میڈیکل اینڈ ڈینٹل کالج رہے اور سب سے بڑھ کر انھوں نے چار مرتبہ بننے کا ریکارڈ بنایا۔ پاکستان انجینئرنگ کونسل کے کئی بار چیئرمین، ہر ایک تین سالہ مدت کے لیے۔ وہ انسٹی ٹیوٹ آف بزنس مینجمنٹ کراچی کے چانسلر تھے۔

## وزیر اعظم کے لیے نامزدگی
2002ء کے انتخابات سے قبل فوج کے اعلیٰ حکام نے وزارت عظمیٰ کے لیے ان کے نام کا اعلان کیا تھا۔ لیکن سومرو 2002ء کا الیکشن ہار گئے اور دعویٰ کیا کہ الیکشن منصفانہ نہیں تھے۔

## ذاتی زندگی اور موت
الٰہی بخش سومرو 15 مئی 1926ء کو پیدا ہوئے۔ ان کا انتقال 97 سال کی عمر میں 25 جنوری 2024ء کو دل کا دورہ پڑنے سے ہوا۔ ان کی تدفین جیکب آباد میں کی جائے گی۔

## مزید دیکھیے
* پاکستان کی قومی اسمبلی
* پاکستان کی سیاست

## حوالہ جات

زمرہ:این ای ڈی یونیورسٹی آف انجینئرنگ اینڈ ٹیکنالوجی کے فضلا
زمرہ:جنوری 2024ء کی وفیات
زمرہ:سندھی شخصیات
زمرہ:سومرو خاندان
زمرہ:ضلع جیکب آباد کی شخصیات
زمرہ:غلام اسحاق انسٹیٹیوٹ برائے انجینیرنگ سائنس اینڈ ٹیکنالوجی کا تدریسی عملہ
زمرہ:فارمین کرسچین کالج کے فضلا
زمرہ:قومی اسمبلی پاکستان کے اسپیکر
زمرہ:1926ء کی پیدائشیں
زمرہ:2024ء کی وفیات

زمرہ:سندھی سیاست دان
زمرہ:وزیر سائنس و ٹیکنالوجی (پاکستان)
انصار برنی

قانون دان۔ سماجی کارکن۔ 14 اگست 1956ء کو کراچی میں پیدا ہوئے۔ جامعہ کراچی سے بی ایے، ایم اے اور ایل ایل بی کی ڈگریاں حاصل کیں۔ پی ایچ ڈی (فلسفہ) کی اعزازی ڈگریاں حاصل کیں۔ پی ایچ ڈی فلسفہ کی اعزازی ڈگری سری لنکا سے حاصل کی۔ طالب علمی کے زمانے ہی سے انصاف، انسانی حقوق، امن اور جمہوریت کے حامی اور فعال کارکن رہے ہیں۔ ان کی یہ فعالیت مارشل لا حکام کو پسند نہ آئی اور انھیں 1977ء میں آٹھ ماہ قید بامشقت کی سزا دے کر جیل میں ڈال دیا۔ رہائی ملی تو چند ماہ بعد دو ماہ کے لیے کراچی جیل میں بند کر دیا گیا۔ 1979ء میں تیسری مرتبہ انھیں ایک ماہ کے لیے قید کر دیا گیا۔ اس طرح انھیں کئی برس تک پاکستان جیلوں کی صورت حال اور قیدیوں کی حالت زار کا چشم دید مشاہدہ کرنے کا موقع مل گیا۔ انھوں نے قید خانے ہی میں یہ فیصلہ کر لیا کہ جب بھی رہائی ملی، بے گناہ اور مظلوم قیدیوں کی نجات کے لیے کوئی ادارہ قائم کریں گے۔

## انصار برنی ٹرسٹ
چنانچہ 1980ء میں انھوں نے انصار برنی ویلفیر ٹرسٹ انٹرنیشل قائم کیا پھر اس کے تحت ذیلی ادارے قائم کیے۔ یعنی پرززایڈ سوسائٹی جو قیدیوں کو قانونی امداد مہیا کرتی تھی۔ گم شدہ اور اغوا شدہ اشخاص کی بازیابی کے لیے بیورو اور انسداد دہشت گردی کے لیے ایک کمشن۔ یہ ٹرسٹ ایک غیر سرکاری، غیر سیاسی اور غیر منفعت اندوز انسانی حقوق کی داعی تنظیم ہے اور اس حیثیت میں اس کی رجسٹریشن امریکہ میں بھی ہو چکی ہے۔ ان کی مسلسل اور بے لوث کوششوں سے اب تک لاکھوں سے زیادہ ایسے قیدی رہا ہو چکے ہیں جو غیر قانونی طور پر پاکستان اور بیرونی ممالک میں قید کاٹ رہے تھے۔ ان میں سے بعض جیلوں میں ہی پیدا ہوئے تھے اور چالیس چالیس سال بے قصور اور بے گناہ، سخت مشقت کی زندگی محض لاقانونیت کی وجہ سے گزار رہے تھے۔ نیز بیس ہزار سے زیادہ گم شدہ اور اغوا شدہ بچوں اور لڑکیوں کو بازیاب کرایا جا چکا ہے۔ پاکستانی جیلوں میں قید ہندوستانی باشندوں کی بازیابی میں بھی انصار برنی نے اہم کردار ادا کیا۔ 2007ء میں بننے والی نگران حکومت میں انصار برنی وزیر بھی رہ چکے ہیں۔

زمرہ:بقید حیات شخصیات
زمرہ:پاکستانی زیر حراست اور قیدی شخصیات
زمرہ:پاکستانی سماجی کارکن
زمرہ:پاکستانی فعالیت پسند برائے انسانی حقوق
زمرہ:پاکستانی فعالیت پسند برائے حقوق نسواں
زمرہ:پاکستانی فعالیت پسند برائے شہری حقوق
زمرہ:پاکستانی وکلا
زمرہ:پاکستانی ہمدرد عوام
زمرہ:جامعہ کراچی کے فضلا
زمرہ:جمہوریت کے پاکستانی فعالیت پسند
زمرہ:ستارۂ امتیاز وصول کنندگان
زمرہ:کراچی کی شخصیات
زمرہ:کراچی کے وکلا
زمرہ:مسلمان مصلحین
زمرہ:مہاجر شخصیات
زمرہ:1956ء کی پیدائشیں
انور سیف اللہ خان

سیاست دان۔ سابق قومی اسمبلی اور سینٹ کے ارکان۔ سابق وزیر پیٹرولیم، موجودہ ممبر صوبائی اسمبلی صوبہ سرحد۔ 7 جون 1946ء کو پشاور صوبہ سرحد میں پیدا ہوئے۔ بنیادی طور پر ان کا تعلق لکی مروت غزنی خیل سے ہے۔ صوبہ سرحد کے ایک نامور سیاسی خانوادے میں پیدا ہوئے۔ بیگم کلثوم سیف اللہ کے فرزند اور سابق صدر مملکت غلام اسحاق خان کے داماد ہیں۔

## تعلیم
پشاور یونیورسٹی سے ایم سیاسیات کی ڈگری حاصل کی اور اعلی تعلیم کے حصول کے لیے انگلستان چلے گئے۔ وہاں جامعہ آکسفورڈ سے فلسفہ اور سیاسیات میں بی اے آنرز کی ڈگری حاصل کی اور بعد ازاں امریکہ جاکر جنوبی کیلیفورنیا کی یونیورسٹی سے پبلک ایڈمنسٹریشن میں ایم اے کیا۔ تکمیل تعلیم کے بعد 1970ء میں پاکستان کی سول سروس میں شامل ہوئے اور 1980ء تک مختلف اضلاع میں مختلف انتظامی عہدوں پر کام کرتے رہے۔ 1980ء تا 1984ء کینیڈا میں پاکستان کے قونصل جنرل رہے۔

## سیاست
انھوں نے اپنی سیاسی زندگی کا آغاز مسلم لیگ کے پلیٹ فارم سے کیا۔ 1988ء کے عام انتخابات میں بنوں کے حلقے سے مسلم لیگ کے ٹکٹ پر قومی اسمبلی کے رکن منتخب ہوئے۔ دسمبر 1990ء میں سینٹ کے ضمنی انتخابات میں وہ صوبہ سرحد سے بلا مقابلہ سینٹ کے رکن منتخب ہوئے۔ یہ نشت ان کے بھائی سلیم سیف اللہ کے صوبائی اسمبلی کا رکن بننے کی وجہ سے خالی ہوئی تھی۔ مارچ 1991ء میں وہ ایک مرتبہ پھر چھ سال کے لیے سینٹ کے رکن منتخب ہوئے۔ نواز شریف حکومت میں شہری امور اور ماحولیات کے وفاقی وزیر بنائے گئے ۔28 مارچ 1993ء کو انھوں نے وزیر اعظم نواز شریف کو مسلم لیگ کا صدر نامزد کرنے کے فیصلے پر احتجاج کرتے ہوئے اپنا استعفیٰ صدر مملکت کو پیش کر دیا۔ یہیں سے وفاقی اور صوبائی وزراء کے استعفوں کا ایک ایسا سلسلہ شروع ہوا جو بالاخر نواز شریف کی حکومت کے خاتمے پر منتج ہوا۔ نگران وزیر اعظم میر بلخ شیر مزاری کی کابینہ میں ایک مرتبہ پھر وفاقی وزیر بنے۔ جنوری 1994ء میں ایک مرتبہ پھر بینظیر بھٹو کی وفاقی کابینہ میں بطور وزیر پیٹرولیم مقرر ہوئے لیکن 6 نومبر 1996ء کو بینظیر حکومت کے خاتمے کے ساتھی ہی ان کی وزارت ختم ہوئی۔ فروری 2008ء میں ہونے والے الیکشن میں لکی مروت کی صوبائی اسمبلی کی نشست سے صوبائی اسمبلی کے ارکان بنے۔ ان کے خاندان کو پاکستان کی سیاست میں کافی اہمیت حاصل ہے۔ اس خاندان کو کنک میکر بھی کہا جاتا ہے۔ جو ہر حکومت کے ساتھ ہوتی ہے۔ اس خاندان کی وفاداریاں آج کل مسلم لیگ ق کے ساتھ ہیں۔ لیکن انور سیف اللہ کا جھکاو پیپلز پارٹی کی طرف زیادہ ہے۔
زمرہ:1946ء کی پیدائشیں
زمرہ:بقید حیات شخصیات
زمرہ:پاکستان پیپلز پارٹی کے سیاست دان
زمرہ:پاکستانی سیاست دان
زمرہ:پاناما دستاویزات میں مذکور شخصیات
زمرہ:پشتون شخصیات
زمرہ:جامعہ اوکسفرڈ کے فضلا
زمرہ:خاندان غلام اسحاق خان
زمرہ:خیبر پختونخوا کے سیاستدان
زمرہ:سیف اللہ خاندان
زمرہ:ضلع لکی مروت کی شخصیات
زمرہ:مجلس ایوان بالا پاکستان کے ارکان
زمرہ:وفاقی وزرائے پاکستان
زمرہ:یونیورسٹی آف سدرن کیلیفورنیا کے فضلا
زمرہ:ویکی ڈیٹا سے مطابقت رکھنے والی مختصر تفصیل
کیپلر قوانین برائے سیاروی حرکت

تصغیر|300px|شکل 1: کیپلر کے تین قوانین کی دو سیارچی مداروں سے وضاحت۔ (1) مدار بیضوی ہیں، پہلے سیارے کے مرکز نماء ''ƒ''<sub>1</sub> اور ''ƒ''<sub>2</sub> ہیں؛ دوسرے سیارے کے ''ƒ''<sub>1</sub> اور ''ƒ''<sub>3</sub> ہیں۔ سورج کو مرکز نماء ''ƒ''<sub>1</sub> پر رکھا گیا ہے۔ (2) دو مسایے قطعات ''A''<sub>1</sub> اور ''A''<sub>2</sub> کا رقبہ برابر ہے اور سیارے 1 کا قطعہ ''A''<sub>1</sub> کو عبور کرنے کا وقت برابر ہے اس کے قطعہ ''A''<sub>2</sub> کے عبور کرنے کے وقت کے۔ (3) سیارے 1 اور 2 کے مدار میعاد کی نسبت ''a''<sub>2</sub><sup>3/2</sup>&nbsp;:&nbsp;''a''<sub>1</sub><sup>3/2</sup> ہے۔
فلکیات میں **کیپلر کے سیارہ حرکت کے تین قانون** یہ ہیں:
# سیارے بیضوی مدار میں حرکت کرتے ہیں اور سورج بیضہ کے ایک مرکز نماء پر واقعہ ہے۔
# کسی سیارے سے سورج کو جوڑنے والی لکیر برابر وقت میں برابر رقبہ صاف کرتی ہے۔
# کسی سیارے کے مداری معیاد کا مربع راست نسبت ہوتا ہے مدار (بیضہ) کے نیم اکبر محور کے مکعب کے ۔

یہ قوانین جرمن ریاضی اور فلکیات دان کیپلر (1571–1630)، نے نظام شمسی میں سیاروں کے سورج کے گرد مدار کو بیان کرنے کے لیے پیش کیے۔ یہ کسی بھی دو فلکیاتی اجسام کے ایک دوسرے کے گرد گھومنے کو بیان کر سکتے ہیں۔

ٹائیکو براہ کے مرنے کے بعد اس کے مشاہدات کا خزانہ کیپلر کے ہاتھ لگا جس کو تحلیل کر کے کیپلر نے یہ قوانین اخذ کیے۔
بیضوی مداروں میں سیاروں کی حرکت جن میں ان کر رفتار تبدیل ہوتی ہے کے بیان سے پرانے اعتقادات میں تبدیلی آئی۔ ایک صدی بعد نیوٹن نے کشش ثقل کے قانون اور حسابان و ہندسہ کے اصولوں سے ان قوانین کو ریاضیاتی بنیاد فراہم کی۔

زمرہ:1609ء میں سائنس
زمرہ:1619ء میں سائنس
زمرہ:جون کیپلر
زمرہ:مدار
زمرہ:مدارات
زمرہ:معادلات
زمرہ:کامنز زمرہ جس کا ربط ویکی ڈیٹا پر ہے
زمرہ:کلاسیکی میکانیات
زمرہ:1617ء میں سائنس
زمرہ:فلکیات
زمرہ:نظام شمسی
بدر اول

**بدر اول** پاکستان کا پہلا مصنوعی سیارہ تھا۔ خلاء میں 16 جولائی 1990ء کو چھوڑا گیا۔ یہ روس کے اسپوتنک اول سے بڑا تھا۔ اس اعتبار سے پاکستان خلا میں سیارہ چھوڑنے والا پہلا اسلامی ملک بن گیا۔ یہ سیارہ مکمل طور پر پاکستانی سائنس دانوں اور انجینیروں نے ڈیزائن کیا تھا۔ سپارکو کے تیس ماہرین کی ایک سال کی کڑی محنت کے نتیجے میں تیار ہوا تھا اور پاور سپلائی ٹریکنگ، ٹیلی میٹری اور ٹیلی کمانڈ جیسے کئی نظاموں پر مشتمل تھا۔ اس کی تیاری پر تقریباً ڈھائی کروڑ روپے لاگت آئی تھی۔ بدر اول کی شکل دائرہ نما تھی۔ اس کی جسامت ساڑھے تین مکعب فٹ تھی۔ اس کے 26 رخ تھے اور وزن 50 کلوگرام تھا۔ اس کا جدید الیکٹرونک نظام زمینی مرکز سے معلومات حاصل کرنے، ذخیرہ کرنے اور پھر فراہم کرنے کی صلاحیت رکھتا تھا۔ شمسی توانائی سے چلنے والا یہ سیارہ دو سو فٹ سے ایک ہزار کلومیٹر کی بلندی سے ہر 98 منٹ کے بعد زمین کے گرد اپنا چکر مکمل کرتا تھا۔ وہ جس مدار پر محو سفر رہا، اس کا زمین سے کم سے کم فاصلہ 211 کلومیٹر اور زیادہ سے زیادہ فاصلہ 992 کلومیٹر تھا۔ یہ سیارہ 20 اگست 1990ء تک معلومات فراہم کرتا رہا بعد ازاں یہ خلا کی پنہائیوں میں گم ہو گیا۔
## ڈاک ٹکٹ کا اجرا
26جولائی 1990ء کو پاکستان کے محکمہ ڈاک نے پاکستان کے پہلے مصنوعی سیارے بدراوّل کی خلا میں کامیاب روانگی کے حوالے سے ایک خوب صورت ڈاک ٹکٹ جاری کیا۔ اس ڈاک ٹکٹ پر بدر اوّل کی تصویر شائع کی گئی تھی اور پس منظر میں پاکستانی عمارتیں دکھائی گئی تھیں جن میں فیصل مسجد، اسلام آباد نمایاں تھیں۔ تین روپے مالیت کے اس ڈاک ٹکٹ پر انگریزی میں BADR-1 FIRST SATELLITE OF PAKISTAN کے الفاظ تحریر تھے۔

زمرہ:بینظیر بھٹو حکومت
زمرہ:پاک چین تعلقات
زمرہ:پاکستان کا خلائی منصوبہ
زمرہ:پاکستان میں تاریخ علوم اور طرزیات
زمرہ:پاکستانی مصنوعی سیارے
زمرہ:پاکستان کے مواصلاتی سیارچے
اسیک کول

تصغیر|اسیک کول کے جنوبی ساحلوں کا منظر، پس منظر میں تیان شان کے پہاڑی سلسلے کی برفانی چوٹیاں نمایاں ہیں
**اسیک کول** (کرغز: Ысык көл، روسی: Иссык-Куль، چینی:熱海) مشرقی کرغزستان میں شمالی کوہ تیان شان میں واقع ایک جھیل ہے۔ حالانکہ یہ برف سے ڈھکے پہاڑوں کے درمیان واقع ہے لیکن اس کے باوجود یہ کبھی نہیں جمتی۔ اس لیے اس کا نام کرغز زبان میں 'اسیک کول' ہے جس کا مطلب "گرم جھیل" ہے۔ یہ جھیل رامسر کنونشن کے تحت حیاتیاتی تنوع کے حساب سے عالمی سطح پر ایک اہم مقام شمار کی جاتی ہے۔

اس جھیل کی لمبائی 182 کلومیٹر اور چوڑائی 60 کلومیٹر تک ہے۔ جھیل 6236 مربع کلومیٹر کے رقبے پر پھیلی ہوئی ہے۔ اس طرح یہ جھیل ٹیٹیکاکا/تیتی کاکا کے بعد دنیا کی دوسری سب سے بڑی پہاڑی جھیل ہے۔ یہ 1606 میٹر کی بلندی پر واقع ہے اور اس کی زیادہ سے زیادہ گہرائی 668 میٹر اور اوسط گہرائی 270 میٹر ہے۔ قریبی پہاڑوں کے کئی چشمے، بشمول گرم چشمے اور پگھلی ہوئی برف سے اسے پانی ملتا ہے۔ جنوبی ساحلوں پر تیان شان کے خوبصورت پہاڑی سلسلے کی اونچی نیچی چوٹیاں اس جھیل کو انتہائی حسین منظر عطا کرتی ہیں۔ جھیل کا پانی تھوڑا سا نمکین ہے۔ اس کے پانی میں سالانہ 5 سینٹی میٹر کے حساب سے کمی واقع ہو رہی ہے۔

سوویت دور میں یہ ایک مشہور سیاحتی مقام تھی اور اس کے شمالی ساحلوں پر کئی اقامت گاہیں واقع تھیں۔ سوویت اتحاد کے خاتمے کے بعد یہاں کی اقامت گاہوں کی صنعت پر کڑا وقت آیا تاہم اب سیاحوں کی دوبارہ آمد کے باعث یہ علاقہ ایک مرتبہ پھر سیاحت کا مرکز بنتا جا رہا ہے۔

قرہ قول (Karakol)/قراقول کا شہر اسیک کول اوبلاست (یعنی صوبہ) کا انتظامی دار الحکومت ہے۔ یہ جھیل کے مشرقی کنارے پر واقع ہے اور اس جھیل اور ملحقہ علاقوں میں سیاحت کے خواہش مند افراد کے لیے ایک مرکز کی حیثیت رکھتا ہے۔ یہاں کی لکڑی کی بنی ہوئی شاندار مسجد مقامی اویغور نسل کے افراد نے بغیر کیلوں کی تیار کی تھی۔

## متعلقہ مضامین
* جھیل ٹیٹیکاکا

زمرہ:آثار قدیمہ کرغیزستان
زمرہ:ایسیک کول صوبہ
زمرہ:شاہراہ ریشم کے مقامات
زمرہ:کرغیزستان کی جھیلیں
زمرہ:کرغیزستان کے متحفظہ کرہ حیات علاقے
زمرہ:مقامات اختبارات اسلحہ
زمرہ:کامنز زمرہ جس کا ربط ویکی ڈیٹا پر ہے
زمرہ:پہاڑی جھیلیں
زمرہ:ایشیاء کے متحفظہ علاقے
زمرہ:نمکین جھیلیں
زمرہ:کرغیزستان
جھیل کیوو

تصغیر|جھیل کیوو کا خلا سے منظر
تصغیر|جھیل کیوو
جھیل کیوو (انگریزی: Lake Kivu) افریقہ کی عظیم جھیلوں میں سے ایک ہے۔ یہ عوامی جمہوریہ کانگو اور روانڈا کی سرحد پر عظیم وادی شق کے مغربی حصے میں واقع ہے۔ جھیل کیوو دریائے روزیزی میں خالی ہوتی ہے جو جنوب کی جانب جھیل ٹانگانیکا میں گرتا ہے۔ 1994ء کے روانڈا قتل عام کے دوران لاکھوں مقتولین کی لاشیں اس جھیل میں بہائی گئیں، جس کی وجہ سے اسے عالمی شہرت ملی۔ 

جھیل 2700 مربع کلومیٹر کے سطحی رقبے پر پھیلی ہوئی ہے اور سطح سمندر سے 1460 میٹر کی بلندی پر واقع ہے۔ جھیل کی زیادہ سے زیادہ لمبائی 89 کلومیٹر اور چوڑائی 48 کلومیٹر ہے۔ اوسط گہرائی 240 میٹر اور زیادہ سے زیادہ گہرائی 480 میٹر ہے۔ جھیل ایک وادی شق پر واقع ہے جو متحرک ہے جس کی وجہ سے علاقے میں آتش فشانی سرگرمی ہوتی ہے۔ جھیل کے گرد پہاڑوں کا خوبصورت سلسلہ ہے جو اسے زبردست نظارہ دیتا ہے۔ 

اس جھیل پر پہنچنے والے پہلے یورپی باشندے جرمنی کے کاؤنٹ ایڈولف وان گوٹزن تھے، جو 1894ء میں یہاں آئے تھے۔ 

حال ہی میں جھیل کیوو میں 300 میٹر کی گہرائی پر 55 ارب مکب میٹر میتھین گیس دریافت ہوئی ہے۔ روانڈا کی حکومت نے کی ایک بین الاقوامی ادارے سے اس گیس کو نکالنے کے لیے 80 ملین ڈالر کا معاہدہ کیا ہے۔ یہ منصوبہ روانڈا میں بجلی کی پیداوار کو 20 گنا تک بڑھا سکتا ہے اور ملک کو اپنے پڑوسی افریقی ممالک کو بجلی فروخت کرنے کی سہولت دے گا۔ 

## متعلقہ مضامین
* عظیم جھیلیں (افریقہ)

کیوو
زمرہ:روانڈا کی جھیلیں
زمرہ:عظیم افریقی جھیلیں
زمرہ:عظیم وادئ شق کی جھیلیں
زمرہ:کانگو (زائر) کی جھیلیں
زمرہ:جمہوری جمہوریہ کانگو-روانڈا سرحد
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:جمہوری جمہوریہ کانگو میں مقامات عالمی ثقافتی ورثہ
زمرہ:جغرافیہ افریقا
زمرہ:شمالی کیوو
زمرہ:جنوبی کیوو
زمرہ:جغرافیہ روانڈا
جھیل البرٹ (افریقہ)

تصغیر|جھیل البرٹ کا خلا سے منظر

جھیل البرٹ (انگریزی: Lake Albert) افریقہ کی عظیم جھیلوں میں سے ایک ہے۔ یہ بر اعظم کی ساتویں سب سے بڑی جھیل ہے۔ اسے البرٹ نیانزا بھی کہا جاتا ہے جبکہ ماضی میں یہ جھیل موبوٹو سیسی سیکو کہلاتی تھی۔

یہ جھیل براعظم کے وسط میں یوگینڈا اور عوامی جمہوریہ کانگو (سابق زائر) کی سرحدوں پر واقع ہے۔ یہ عظیم وادی شق میں واقع جھیلوں کی قطار میں سب سے شمالی جھیل ہے۔ یہ تقریباً 160 کلومیٹر (100 میل) لمبی اور 30 کلومیٹر (19 میل) چوڑی ہے۔ اس کی زیادہ سے زیادہ گہرائی 51 میٹر (168 فٹ) ہے۔ یہ سطح سمندر سے 619 میٹر (2030 فٹ) کی بلندی پر واقع ہے۔

جھیل البرٹ دریائے نیل کے بالائی پیچیدہ نظام کا حصہ ہے۔ اس جھیل میں پانی کا اہم ذریعہ وکٹوریا نیل، جو جنوب مشرق میں جھیل وکٹوریا سے نکلتا ہے اور دریائے سملیکی ہیں، جو جنوب مغرب میں جھیل ایڈورڈ سے نکلتا ہے۔ اس جھیل کے شمالی ترین حصے سے میں سے البرٹ نیل نکلتا ہے۔

جھیل کے جنوبی علاقوں میں، جہاں سملیکی اس میں داخل ہوتا ہے، دلدلی علاقہ واقع ہے۔

اس جھیل کو 1864ء میں سیموئل بیکر نے دریافت کیا تھا جو یہاں پہنچنے والے پہلے یورپی باشندے تھے۔ انھوں نے اسے شہزادہ البرٹ سے موسوم کیا۔


البرٹ
زمرہ:دریائے نیل
زمرہ:عظیم افریقی جھیلیں
زمرہ:عظیم وادئ شق کی جھیلیں
زمرہ:کانگو (زائر) کی جھیلیں
زمرہ:یوگنڈا کی جھیلیں
زمرہ:جمہوری جمہوریہ کانگو-یوگنڈا سرحد
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:دریائے نیل کی شاخیں
زمرہ:جغرافیہ یوگنڈا
تیان شان

تصغیر|خان تنگری کی چوٹی، بوقت غروبِ آفتاب
**تیان شان** (انگریزی: Tian Shan یا Tien Shan) وسط ایشیا کا ایک پہاڑی سلسلہ ہے۔ یہ سلسلہ صحرائے تکلامکان کے شمال اور مغرب میں قازقستان/قزاقستان، کرغزستان اور چین کے مغربی صوبہ سنکیانگ کی سرحد پر واقع ہے۔ مغرب میں یہ سلسلہ کوہ پامیر سے منسلک ہے۔

اس سلسلے کی سب سے بلند چوٹی جینگش چوکوسو (بلندی 4148 میٹر یعنی 13609 فٹ) ہے جسے انگریزی میں Victory Peak کہا جاتا ہے۔ یہ کرغزستان اور چین کی سرحد پر اسیک کول جھیل کے جنوب مغرب میں واقع ہے۔ دوسری بلند ترین چوٹی خان تنگری ہے جو 7010 میٹر بلند ہے۔

اس سلسلہ کوہ سے نکلنے والے اہم دریاؤں میں سیر دریا، الی دریا اور تارم دریا شامل ہیں۔

اس علاقے میں پہنچنے والے اولین یورپی باشندے پیٹر سمینوف تھے جنھوں نے 1850ء کی دہائی میں یہاں کا دورہ کیا اور تیان شان کی تفصیلات کو بیان کیا۔

زمرہ:جغرافیہ مشرقی ایشیا
زمرہ:جغرافیہ وسطی ایشیا
زمرہ:چین کے سلاسل کوہ
زمرہ:چین میں مقامات عالمی ثقافتی ورثہ
زمرہ:سلاسل کوہ
زمرہ:سنکیانگ کے سلاسل کوہ
زمرہ:شاہراہ ریشم کے مقامات
زمرہ:قازقستان کے سلاسل کوہ
زمرہ:کامنز زمرہ جس کا ربط ویکی ڈیٹا پر ہے
زمرہ:کرغیزستان کے سلاسل کوہ
زمرہ:مضامین جن میں آسان چینی زبان کا متن شامل ہے
زمرہ:مضامین جن میں ازبک زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:مضامین جن میں قازق زبان کا متن شامل ہے
زمرہ:مضامین جن میں کرغیز زبان کا متن شامل ہے
زمرہ:مضامین جن میں منگولی زبان کا متن شامل ہے
زمرہ:ویکیپیڈیا مضامین مع BNF شناخت کنندگان
زمرہ:ویکی ڈیٹا سے مختلف مختصر وضاحت
زمرہ:قازقستان کے پہاڑ
زمرہ:تاجکستان کے سلاسل کوہ
زمرہ:ازبکستان میں مقامات عالمی ثقافتی ورثہ
زمرہ:کرغیزستان میں مقامات عالمی ثقافتی ورثہ
زمرہ:قازقستان میں مقامات عالمی ثقافتی ورثہ
زمرہ:سنکیانگ
زمرہ:ازبکستان کے پہاڑ
زمرہ:ازبکستان کے سلاسل کوہ
زمرہ:جغرافیہ قازقستان
زمرہ:جغرافیہ تاجکستان
زمرہ:جغرافیہ ازبکستان
زمرہ:کرغیزستان کے پہاڑ
جھیل ٹرکانا

تصغیر|جھیل ٹرکانا کا منظر جنوبی جزیرے سے
جھیل ٹرکانا (انگریزی: Lake Turkana)، جو ماضی میں جھیل روڈلف (Lake Rudolf) کہلاتی تھی، کینیا میں واقع ایک جھیل ہے جو عظیم وادی شق کا حصہ ہے۔ اس کا شمالی حصہ حبشہ سے جا ملتا ہے۔ یہ 6405 مربع کلومیٹر کے رقبے پر پھیلی ہوئی ہے جو اسے دنیا کی سب سے بڑی دائمی صحرائی جھیل بناتی ہے۔ جھیل کی اوسط گہرائی 30.2 میٹر اور زیادہ سے زیادہ گہرائی 109 میٹر ہے۔ رقبے کے لحاظ سے یہ - بحیرۂ قزوین، اسیک کول اور سکڑتے ہوئے بحیرۂ ارال کے بعد - دنیا کی چوتھی سب سے بڑی نمکین جھیل ہے۔ 

یہ دنیا کی سب سے بڑی قلوی (الکلائن) جھیل بھی ہے۔ جو انتہائی گرم اور خشک علاقے میں واقع ہے۔ ارد گرد کی چٹانیں زیادہ تر آتش فشانی ہیں۔ تین دریا (اومو، ٹرکویل اور کیریو) اس جھیل میں گرتے ہیں لیکن اس سے کوئی دریا نہیں نکلتا۔ اس لیے جھیل سے پانی کے اخراج کا واحد راستہ عمل تبخیر ہے۔ اس کے باوجود 1975ء سے 1993ء کے درمیان جھیل میں پانی کی سطح 10 میٹر تک گر گئی۔ 

1888ء میں کاؤنٹ سیموئل ٹیلیکی اور لیفٹیننٹ وون ہونیل نے اسے آسٹریا کے ولی عہد روڈلف کے نام پر جھیل روڈلف کا نام دیا جسے 1975ء میں تبدیل کر کے جھیل ٹرکانا کر دیا گیا۔ جھیل اور ملحقہ علاقہ دور دراز ہونے کے باعث اب تک انسانی دست برد سے محفوظ ہے اور بہت کم افراد ہی اس علاقے کا دورہ کرتے ہیں۔ جھیل تک جانے کے لیے نیروبی سے تین دن کی مسافت اختیار کرنا پڑتی ہے۔ 

جھیل میں مچھلیوں کی کئی اقسام کے علاوہ نیل مگرمچھ کی بڑی تعداد بھی موجود ہے اور ماضی میں اسے ان مگرمچھوں کی سب سے بڑی آبادی ہونے کا اعزاز حاصل تھا اور مرکزی جزیرے پر 14 ہزار مگر مچھ موجود تھے۔ اس بنجر علاقے میں پانی کی موجودگی کے باعث اس مقام کو خاص اہمیت حاصل ہے اور یہ کئی پرندوں، شیروں، چیتوں اور زرافوں سمیت کئی اقسام کے جانوروں کی ہجرت کا مستقل مقام ہے۔ جھیل ٹرکانا کے قومی پارک یونیسکو کے عالمی ثقافتی ورثے میں شامل ہیں۔ سبولوئی قومی پارک جھیل کے مشرقی ساحلوں پر واقع ہے جبکہ وسطی جزیرہ قومی پارک اور جنوبی جزیرہ قومی پارک جھیل کے اندر واقع ہیں اور اپنے مگر مچھوں کے باعث معروف ہیں۔

زمرہ:آثار قدیمہ ایتھوپیا
زمرہ:آثار قدیمہ کینیا
ٹرکانا
زمرہ:ایتھوپیا کی جھیلیں
زمرہ:عالمی اتحاد برائے تحفظ فطرت زمرہ دوم
زمرہ:عظیم افریقی جھیلیں
زمرہ:کینیا کی جھیلیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ایتھوپیا میں مقامات عالمی ثقافتی ورثہ
زمرہ:کینیا میں مقامات عالمی ثقافتی ورثہ
زمرہ:خطرہ سے دوچار عالمی ثقافتی ورثہ مقامات
زمرہ:مارسابیت کاؤنٹی
زمرہ:نمکین جھیلیں
زمرہ:سامبورو کاؤنٹی
زمرہ:ترکانا ضلع
زمرہ:کینیا میں پرندوں کے اہم علاقے
بحیرہ جنوبی چین

تصغیر|بحیرۂ جنوبی چین کا ایک نقشہ

بحیرۂ جنوبی چین  چین کے جنوب میں واقع ایک سمندر ہے۔ یہ بحر الکاہل کا حصہ ہے اور سنگاپور سے لے کر آبنائے تائیوان تک 35 لاکھ مربع کلومیٹر پر پھیلا ہوا ہے۔ یہ پانچ ابحار (اوقیانوس، کاہل، ہند، منجمد جنوبی، منجمد شمالی) کے بعد سب سے بڑا آبی جسم ہے۔

اس سمندر سے ملحقہ ممالک میں چین، مکاؤ، ہانگ کانگ، تائیوان، فلپائن، ملائیشیا، برونائی، انڈونیشیا، سنگاپور، تھائی لینڈ، کمبوڈیا اور ویت نام شامل ہیں۔ اس سمندر میں گرنے والے بڑے دریاؤں میں پرل، من، جیولونگ، سرخ، میکانگ، راجانگ، پہانگ اور پاسگ شامل ہیں۔

اس سمندر کے لیے سب سے زیادہ استعمال ہونے والی اصطلاح "بحیرۂ جنوبی چین" ہے جو انگریزی اور بیشتر یورپی زبانوں میں استعمال ہوتی ہے لیکن کبھی کبھار اسے ملحقہ ممالک میں مختلف ناموں سے بھی پکارا جاتا ہے۔

اس سمندر کا انگریزی نام چین میں تجارت کے مواقع کی تلاش میں یورپ اور جنوبی ایشیا سے آنے والے یورپیوں نے رکھا تھا۔ سولہویں صدی میں پرتگیزی جہاز رانوں نے اسے بحیرہ چین (Mare da China) کا نام دیا۔ تاہم اسے بعد ازاں قریب کے دیگر آبی اجسام سے ممتاز کرنے کے لیے بحیرہ جنوبی چین کا نام دیا گیا۔

چین میں اس کا روایتی نام بحیرہ جنوبی ہے۔ تاہم اشاعتی ادارے بحیرہ جنوبی چین ہی لکھتے اور چھاپتے ہیں۔ ویت نام میں اسے بحیرہ مشرق کہا جاتا ہے اور کبھی کبھار ویت نام میں غیر ملکی زبانوں میں شایع ہونے والی کتابوں میں اسے اسی نام سے پکارا جاتا ہے۔ فلپائں میں اسے بحیرہ لوزون بھی کہا جاتا ہے، جو فلپائن کے اہم جزیرے لوزون سے موسوم ہے۔ جنوب مشرقی ایشیا میں اسے بحیرہ چمپا بھی کہا جاتا تھا جو 16 ویں صدی سے قبل کی ایک بحری ریاست کے نام سے موسوم ہے۔

## تاریخی حوالہ جات
نویں صدی عیسوی کے مسلم مصنف یعقوبی نے بحیرہ جنوبی چین کو **بحیرہ صنجی** کے نام سے لکھا ہے اور اسے چین تک پہنچنے کے لیے سات سمندروں میں سے ایک بتایا ہے۔

بحیرہ جنوبی چین
زمرہ:انڈونیشیا کے بحیرات
زمرہ:انڈونیشیا ویتنام سرحد
زمرہ:ایشیا کے بحیرات
زمرہ:بحر الکاہل کے مختتم بحیرات
زمرہ:برونائی کے اجسام آب
زمرہ:تائیوان کے اجسام آب
زمرہ:جمہوریہ چین کے علاقائی تنازعات
زمرہ:چین کے اجسام آب
زمرہ:سنگاپور میں اجسام آب
زمرہ:عوامی جمہوریہ چین کے سرزمینی تنازعات
زمرہ:عوامی جمہوریہ چین کے علاقائی تنازعات
زمرہ:فلپائن کے بحیرات
زمرہ:فلپائن کے علاقائی تنازعات
زمرہ:مکاؤ کے تغیرات ارض
زمرہ:ملائشیا کے اجسام آب
زمرہ:ملائشیا کے علاقائی تنازعات
زمرہ:ملائشیا ویتنام سرحد
زمرہ:ویتنام کے اجسام آب
زمرہ:ویت نام کے علاقائی تنازعات
زمرہ:ہانگ کانگ کے اجسام آب
زمرہ:صفحات مع گراف
زمرہ:جنوب مشرقی ایشیا میں متنازع علاقے
ڈیوڈ لونگ اسٹون

**ڈیوڈ لونگ اسٹون** (19 مارچ 1813ء – یکم مئی 1873ء) (انگریزی: David Livingstone) اسکاچستان سے تعلق رکھنے والے ایک طبی مسیحی مبلغ اور وسطی افریقہ میں تحقیقات کرنے والے ایک مہم جو تھے۔ وہ وکٹوریا آبشار کو دیکھنے والے پہلے یورپی تھے اور اس آبشار کو وکٹوریا کا نام بھی انھوں نے ہی دیا تھا۔

وہ 19 مارچ 1813ء کو جنوبی لنارکشائر، اسکاچستان کے گاؤں بلانٹائر میں پیدا ہوئے۔ انھوں نے جامعہ گلاسکو سے یونانی زبان، طب اور الٰہیات میں تعلیم حاصل کی۔

بعد ازاں انھوں نے افریقا میں تلاش کی مہمات کا آغاز کیا اور 1852ء سے 1856ء تک افریقہ کے اندرونی علاقوں میں دریافتیں کیں۔ وہ موسی-او-تونیا ("گھن گھرج والا دھواں") آبشار کو دیکھنے والے پہلے یورپی تھے جسے انھوں نے ملکہ وکٹوریا کے نام پر "وکٹوریا آبشار" کا نام دیا۔

آپ یکم مئی 1873ء کو 60 سال کی عمر میں زیمبیا میں چل بسے۔

وہ 19 ویں صدی کے اواخر میں برطانیہ مشہور ترین قومی شخصیات میں سے ایک تھے۔

آپ وسطی افریقہ میں دریائے نیل کا منبع تلاش کرنے کی مہمات میں حصہ لیا۔ ان مہمات کے نتیجے میں افریقہ میں مسیحیت کی تبلیغ کے ساتھ ساتھ وہاں نوآبادیاتی دور کا بھی آغاز ہوا اور افریقہ طویل دور غلامی میں چلا گیا۔

افریقہ کے علاوہ دنیا کے کئی ممالک میں شہر اور قصبے آپ کے نام سے موسوم ہیں جن میں زیمبیا اور ملاوی میں دو شہر آپ کے نام پر لونگ اسٹون کہلاتے ہیں۔

## حوالہ جات

زمرہ:ارکان شاہی جغرافیائی جمعیت
زمرہ:افریقا کے مہم جو
زمرہ:افریقا میں مسیحیت
زمرہ:انگریز مستکشفین
زمرہ:برطانوی پروٹسٹنٹ
زمرہ:برطانوی مستکشفین
زمرہ:برطانوی مسیحی
زمرہ:پیچش سے اموات
زمرہ:تاریخ زیمبیا
زمرہ:دریائے کانگو
زمرہ:رائل سوسائٹی کے رفقا
زمرہ:زیمبیا میں موت
زمرہ:زیمبیا میں وبائی مرض اموات
زمرہ:اسکاٹ لینڈکی شخصیات
زمرہ:سکاٹش الٰہیات دان
زمرہ:مبلغین
زمرہ:مسیحی مبلغین
زمرہ:ملیریا سے اموات
زمرہ:ویسٹ منسٹر ایبے میں مدفون شخیصات
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف گلاسگو کے فضلا
زمرہ:1813ء کی پیدائشیں
زمرہ:1873ء کی وفیات
زمرہ:19 مارچ کی پیدائشیں
اسلامی تحریک ازبکستان

**اسلامی تحریک ازبکستان** ازبکستان کے جنگجو‎ؤں پر مشتمل ایک گروپ ہے، جو پہلے جنوبی وزیرستان کا ایک طاقتور گروپ ہوا کرتا تھا۔ 2006 میں پاک فوج کی مدد سے مولوی نذیر نے ان کا یہاں سے صفایا کر دیا تھا لیکن اب یہ وزیرستان اور مہمند ایجنسی کی سرحد پٹی پر مو جود ہے۔ ازبک نا صرف کرا‎ئے کے قاتلوں کی حیثیت سے خاصے بدنام ہیں بلکہ یہ اغوا برائے تاوان میں بھی ملوث رہے ہیں۔ طاہر یلدوشیف ان کا کمانڈر بتایا جاتا ہے جس کی ایک ڈرون حملے میں مارے جانے کی متضاد اطلاعات ہیں .

## حوالہ جات

زمرہ:ازبکستان میں دہشت گردی
زمرہ:ازبکستان میں قائم نیم فوجی تنظیمیں
زمرہ:اسلام سے منسوب دہشت گرد تنظیمیں
زمرہ:القاعدہ سے ملحق گروہ
زمرہ:ایشیا میں دہشت گرد قرار دی جانے والی تنظیمیں
زمرہ:پاکستان ازبکستان تعلقات
زمرہ:پاکستان مخالف جذبات
زمرہ:پاکستان میں ازبکستانی تارکین وطن
زمرہ:پاکستان میں باغی گروہ
زمرہ:پاکستان میں جہادی گروہ
زمرہ:تاجکستان میں قائم نیم فوجی تنظیمیں
زمرہ:ریاستہائے متحدہ کی طرف سے دہشت گرد قرار دی گئی تنظیمیں
زمرہ:جہادی تنظیمیں
زمرہ:روسی فیڈرل سیکیوریٹی سروس کی جانب سے قرار دی جانے والی دہشت گرد تنظیمیں
زمرہ:ضد اشتمالی تنظیمیں
زمرہ:متحدہ مملکت کے ہوم آفس کی جانب سے قرار دیے جانے والے دہشت گرد گروہ
زمرہ:طالبان
زمرہ:افغانستان میں جہادی گروہ
زمرہ:ویکی ڈیٹا سے مختلف مختصر وضاحت
زمرہ:اسلام پسند گروہ
زمرہ:تنظیمیں جنہیں پاکستان نے دہشت گرد قرار دیا
زمرہ:وسط ایشیا
زمرہ:ازبکستان
زمرہ:ازبکستان میں اسلام
زمرہ:1998ء میں قائم ہونے والی تنظیمیں
زمرہ:ازبکستان میں مذہب
زمرہ:داعش
زمرہ:صیہون مخالف تنظیمیں
تکفیری عرب

افعان جہاد میں ان عربوں کی خاصی تعداد شامل تھی جو عرب اور دوسرے ممالک سے آکر اس جہاد میں شریک ہو‎ئے تھے۔ جنگ کے خاتمے کے بعد ان کے ممالک نے ان لوگوں کی شہریت ختم کردی تھی لہذا یہ افغانستان اور پاکستان کے قبائلی علاقوں میں آباد ہو گئے تھے۔ حکومت پاکستان نے جب فوجی آپریشن کا دائرہ قبائلی علاقوں تک وسیع کیا تو دوسری جنگجو گروپوں کی طرح ان سابقہ عرب جہادیوں نے بھی اپنے گروپ تشکیل دے دیے تاہم ان کا اثرونفو‌‍‌ز انتہائی سرحدی علاقوں تک محدود ہے لہذا ابھی تک کسی بڑی کارروائی میں ان کا نام سامنے نہیں آیا ہے تاہم ایسی اطلاعات ہیں کہ وزیرستان کے طالبان سے ان کا رابطہ قائم ہے اور متوقع آپریشن کی صورت میں یہ متحرک ہو سکتے ہیں۔ سابقہ جہادی ہونے کی وجہ سے یہ گوریلا جنگ کے ماہر تصور کیے جاتے ہیں۔ ان کو تکفیری اس لیے کہا جاتا ہے کہ یہ اپنے مسلک کے سوا دوسرے تمام لوگوں کا کافر قرار دیتے ہیں۔ شیخ عیسی ان کا سربراہ تھا جس کو حکومت پاکستان گرفتار کرچکی ہے۔

زمرہ:طالبان
الیاس کشمیری گروپ

الیاس کشمیری کے بارے میں کہا جاتا ہے کہ وہ آزاد کشمیر کے سماہنی سیکٹر میں جنم لیا اور B.sc Engineering تک تعلیم حاصل کی۔ پاک فوج کا سابق کمانڈو بھی رہا 1980 میں پاک فوج نے اس کو افعان مجاہدین کی تربیت پر مامور کیا۔ بعد میں مولوی نبی محمدی کی حرکتہ الجہاد الاسلامی میں شمولیت اختیار کی۔ افعان جہاد کے اختتام کے بعد مقبوضہ کشمیر میں بریگیڈ 313 کے نام سے اپنا گروپ تشکیل دیا ،چیچنیا، بوسنیا، افغانستان اور پاکستان میں بھی سرگرم ہے۔ اس کے جنگجوؤں کی تعداد تین ہزار بتائی جاتی ہے۔ پاک فوج اس کا خصوصی ہدف رہی ہے۔ یہ گروپ منصوبہ بندی میں ماہر سمجھا جاتا ہے۔ محاصرے توڑ کر اپنے ساتھیوں کو بحفاظت واپس لانے مین اپنا ثانی نہیں رکھتا . مولانا مسعود اظہر کو بھارت کی تہاڑ جیل سے چھڑوانے کی منصوبہ بندی بھی کی تھی مگر کامیابی نہ ملی۔ .کوٹلی سے 17 کلو ميٹر دور فگوش بستی کے قریب معسکر محمود غزنوی کا مایہ ناز کمانڈر تھا۔ آزاد کشمیر لنجوٹ کے واقعہ نے اس کو شہرت کی بلندیوں پر پہنچادیا۔

25 فروری 2000 کی ایک رات آزاد کشمیر میں لنجوٹ کے مقام پر بھارتی فوج کے خصوصی کمانڈو گروپ بلیک کیٹ نے سرحد کی خلاف ورزی کرتے ہو‌ئے ایک پاکستانی گاؤں کے بے خبر سوتے ہو‌ئے نہتے افراد پر بزدلانہ حملہ کر دیا۔ اس آپریشن میں بھارتی کمانڈو نے ساری رات پاکستان کے اس گاؤں میں گزاری اور اگلی صبح واپس چلے گئے۔ انھوں نے تین لڑکیوں کے گلے کاٹے اور ان کے سراپنے ساتھ لے گئے۔ وہ دو مقامی لڑکیوں کو بھی اغوا کرکے اپنے ساتھ لے گئے۔ اگلی صبح بھارتی فوج نے اغوا کی گئی لڑکیوں کے سرپاکستانی فوجیوں کی جانب پھینک دیے .۔ اس ظالمانہ قتل عام کے اگلے ہی دن 26 فروری 2000 کو الیاس کشمیر ی نے نکیال سیکٹر میں بھارتی فوج کے خلاف گوریلا آپریشن کیا، اس نے اپنے 313 بریگیڈ کے 25 سرفروشوں کے ساتھ لائن آف کنٹرول پارکی۔ اس نے بھارتی فوج کے ایک بنکر کا محاصرہ کر لیا او ر اس کے اندر گرینیڈ پھینکے۔ اپنے ایک ساتھی کے نقصان پر وہ ایک زخمی بھارتی فوجی افسر کو حراست میں لینے میں کامیاب رہا،لیکن یہ اس کہانی کا اختتام نہیں تھا، اس نے گرفتار شدہ بھارتی افسر کا گلاکاٹ دیا۔ اور اپنے بیگ میں بھارتی فوجی افسر کا سرلے کرواپس آیا اور اس نے یہ سر اعلیٰ فوجی عہدے داروں کے حوالے کیا اور بعد ازاں یہ سر آرمی چیف جنرل پرویز مشرف کو پیش کیا گیا جنھوں نے اس پر اسے ایک لاکھ روپے کا نقد انعام دیا۔ بھارتی فوجی افسر کا سراپنے ہاتھوں میں لیے ہوئے اس کی تصاویر اس وقت کے بہت سے پاکستانی اخبارات میں چھپیں اور وہ یکایک کشمیری جنگجو ؤں میں بہت اہمیت اختیار کرگیا

زمرہ:طالبان
جھیل ایڈورڈ

thumbnail|جھیل ایڈورڈ (بڑی) اور جھیل جارج (چھوٹی) کا منظر۔ دونوں کو ملانے والی کازنگا نہر بھی نمایاں ہے

جھیل ایڈورڈ (انگریزی: Lake Edward) افریقہ کی عظیم جھیلوں میں سے ایک ہے۔ یہ عظیم وادئ شق میں عوامی جمہوریہ کانگو اور یوگینڈا کے درمیان واقع ہے۔ اس کا شمالی ساحل خط استوا سے محض چند کلومیٹر جنوب میں ہے۔ 1888ء میں ہنری مورٹن اسٹینلے نے اس جھیل کا دورہ کیا اور اسے شہزادۂ ویلز البرٹ ایڈورڈ سے موسوم کیا۔ بعد ازاں اسے یوگینڈا کے آمر عیدی امین کے نام پر جھیل عیدی امین کا نام دیا گیا لیکن اب یہ دوبارہ جھیل ایڈورڈ کہلاتی ہے۔ 

جھیل ایڈورڈ میں نیاموگاسانی، ایشاشا، روتشورو اور رونڈی دریاؤں کا پانی گرتا ہے جبکہ شمال میں یہ دریائے سملیکی کے ذریعے جھیل البرٹ میں خالی ہوتی ہے۔ یہ کازنگا نہر کے ذریعے شمال مشرق میں جھیل جارج سے منسلک ہے۔ 

جھیل سطح سمندر سے 920 میٹر کی بلندی پر واقع ہے اور زیادہ سے زیادہ 77 کلومیٹر طویل اور 40 کلومیٹر عریض ہے اور کل 2325 مربع کلومیٹر کے کل رقبے پر واقع ہے۔ اس لحاظ سے یہ بر اعظم کی 15 ویں سب سے بڑی جھیل ہے۔ 

جھیل کے ساحلوں پر بندروں، ہاتھیوں، مگر مچھوں اور ببر شیروں کی کافی آبادی ہے اور اس جنگلی حیات کو کانگو میں ویرونگا قومی پارک اور یوگینڈا میں ملکہ ایلزبتھ قومی پارک کے ذریعے تحفظ دیا گیا ہے۔

ایڈورڈ
زمرہ:عظیم افریقی جھیلیں
زمرہ:عظیم وادئ شق کی جھیلیں
زمرہ:کانگو (زائر) کی جھیلیں
زمرہ:یوگنڈا کی جھیلیں
زمرہ:جمہوری جمہوریہ کانگو-یوگنڈا سرحد
زمرہ:نیل طاس
زمرہ:دریائے نیل کی شاخیں
زمرہ:شمالی کیوو
زمرہ:کانونگو ضلع
زمرہ:کاسیسے ضلع
زمرہ:روبیریزی ضلع
زمرہ:روکونگیری ضلع